钦定古今图书集成/明伦汇编/氏族典/第149卷 > 孙岩
## 钦定古今图书集成/明伦汇编/氏族典/第149卷 > 孙岩

按《名山藏勋封记》：“应城伯孙岩，凤阳人。从渡江，累功
千户，致仕。从靖难，守通突门，力战追奔张家湾，掠饷
舟三百。还守城，败辽东兵。建文四年，以都指挥佥事
封奉天翊卫宣力武臣，特进荣禄大夫、柱国伯，禄千
石，赐诰券。与誓身免二死，子一死封。十六年卒，赠翼
城侯，予谥。子亨先，立功蓟、永平、郑村坝，大同、白沟沧”，
彰德、灵壁，入金川门，历河南都指挥，卒。永乐二年，英
嗣。亡子。二十二年，弟杰嗣。景泰三年，继先嗣。坐犯受
财枉法，革爵闲住。弘治十六年，钺嗣。嘉靖十九年，孙
永爵嗣。三十五年，文栋嗣。